**6. évfolyam**

**Követelmények:**

A gyermek, tanuló:

* tudja, hogy az élőlények elválaszthatatlanok környezetüktől és egymással is szoros kapcsolatban élnek,
* ismerje közvetlen környezete és a hazai tájak életközösségeinek földrajzi helyzetét, életfeltételeit és legjellemzőbb élőlényeit,
* legyen képes küllemi sajátosságaik alapján az élőlények felismerésére, megnevezésére és jellemzésére,
* ismerje az élőlények életközösségben betöltött szerepét és táplálkozási kapcsolatait,
* tudjon egyszerű táplálkozási láncokat összeállítani,
* vegye észre, és tudja példákkal illusztrálni az életközösségekben megismert ok-okozati összefüggéseket,
* sajátítsa el az élőlények rendszerezéséhez szükséges ismereteket, és tudja a megismert
* élőlényeket megfelelő kategóriákba sorolni,
* ismerje hazánk természeti értékeit, lássa az élőhelyek és élőlények veszélyeztetettségét,
* érezzen irántuk felelősséget,
* rendelkezzen a környezettudatos magatartás elemeivel,
* tudjon tanári segítséggel méréseket, vizsgálódásokat végezni, tapasztalatait a megadott szempontok alapján összegezni,
* mondjon példákat a megismert kölcsönhatásokra, folyamatokra: a felszínformálódásra, a felszín – vizek jellemzői; az éghajlat – (vizek) – természetes növénytakaró – talaj közötti összefüggésekre,
* legyen jártas a földrajzi-környezeti tartalmú információk értelmezésében, feldolgozásában: a lényeg kiemelésében, hasonlóságok és különbségek észrevételében; adatok, adatsorok, diagramok, ábrák elemzésében, tények, információk ábrázolásában,
* tájékozódjon elemi szinten, a térképen – Magyarország térképén; a földgömbön – a földrajzi fokhálózat segítségével,
* használja a térképet egyszerű földrajzi ismeretek megszerzésére,
* ismerje Magyarország nagytájainak leglényegesebb jellemzőit, tudjon példákat mondani a hazai tájak természeti és társadalmi-gazdasági-környezeti értékeire,
* sorolja fel és mutassa meg a földgömbön a kontinenseket, óceánokat,
* tudjon szemléletes képet adni az éghajlati övezetekről,
* legyen jártas a megfigyelések, kísérletek eszközeinek kiválasztásában, balesetmentes használatában a leírt munkafolyamat fegyelmezett és pontos végzésében,
* tudja használni az élőhelyek az élőlények és a tájak megismerési algoritmusait,
* rendelkezzen megfelelő jártassággal az önálló ismeretszerzés módszerének használatában.

**Témakörök:**

I. félév

*Az erdő életközössége*

Min. követelmény: A gombák szerepe az életközösségben. Felismerni és jellemezni a megismert állatokat (szarvasbogár, gyapjas lepke, koronás keresztes pók, közönséges kullancs, éti csiga, erdei egér, széncinege, nagy tarkaharkály, erdei fülesbagoly, róka, vaddisznó, gímszarvas). Erdei táplálékláncok összeállítása. Erdőszintek legjellemzőbb növényeinek: kocsánytalan tölgy, erdei fenyő, gyepűrózsa, kökény, erdei pajzsika, seprűmoha, hóvirág faji jellemzői, felismerése.

*Kölcsönhatások és energia*

Min. követelmény: Kölcsönhatások (mechanikai, termikus, mágneses, elektromos) megnyilvánulási formái. Energia fogalma, energiahordozók példákkal (megújuló, meg nem újuló)

*A Föld bolygó*

Min. követelmény: A szélességi körök és a hosszúsági körök jellemzői, nevezetes körök.

A Föld mozgásai és a napi, évi időszámítás közötti összefüggések ismerete. Éghajlati

övezetek. Az éghajlatot alakító, módosító tényezők.

*A természet erői*

Min. követelmény: A hegységek keletkezése, gyűrthegységek, röghegységek, vulkáni hegyek – példákkal. A síkságok (alföldek) kialakulása - példákkal, jellemző felszínformák, külső erők felszínformálása.

II. félév

*Hazai tájakon*

Min. követelmény: Hazánk nagytájainak helyzete, tájolása, elhelyezkedése, fontosabb kistájai, fő vízfolyásai, éghajlati jellemzői (tematikus térképolvasással). Élet a nagytájakon, mezőgazdaság, ipar, fontosabb ásványkincsek, idegenforgalom, mely nemzeti parkok találhatók a területén.

*A füves területek életközössége*

Minimum követelmény: Füves területek, környezeti tényezői, életfeltételei, A füves puszták jellegzetes növényeinek: angolperje, nádperje, pongyolapitypang, mezei zsálya és a parlagfű előfordulása, igénye, faji jellemzői. Az életközösség állatainak: olaszsáska, zöld lombszöcske, zöld varangy, fürge gyík, mezei nyúl, fácán, fehér gólya szervezete, életmódja, egyedfejlődése.

*Vizek és vízpartok életközössége*

Minimum követelmény: Vizek, vízpartok életfeltételei, A vízi élethez való alkalmazkodás példákkal. A vízparti növénytársulások legjellemzőbb növényeinek fehér fűz, nád, fekete nyár és a vízpartok legjelentősebb állatainak: kecskebéka, vízisikló, tőkés réce, barna réti héja, vidra, gyötrő szúnyog, szitakötők testfelépítése, életmódja. Vízben élő növények, állatok: fonalas zöldmoszat, hínáros békaszőlő, orvosi pióca, kecskerák, tavi kagyló, ponty, lesőharcsa külleme, testfelépítése, életmódja, táplálkozási kapcsolatai